Abbé Pierre

Abbé Pierre, vlastným menom Henri Antoine Grouès (* 5. august 1912, Lyon, Francúzsko – † 22. január 2007, Paríž) bol francúzsky katolícky kňaz, člen francúzskeho odporu počas druhej svetovej vojny a člen Ľudového republikánskeho hnutia (Mouvement républicain populaire). Počas druhej svetovej vojny pomáhal židovským obyvateľom utiecť pred nacistickám prenasledovaním.

Po roku 1945 sa venoval politickej kariére. V roku 1949 založil charitatívnu organizáciu Emmaus na pomoc bezdomovcom a utečencom.

Život 
Abbé Pierre, vtedy Henri Groues, sa narodil do veľmi zámožnej továrnickej rodiny. V 19 rokoch vstúpil do rádu kapucínov. Kvôli pľúcnej tuberkulóze ale musel po niekoľkých rokoch prísny rád opustiť a stal sa kaplánom v Grenobli. Počas 2. svetovej vojny sa po obsadení Francúzska nacistami angažoval v odboji a pomáhal Židom utekať do Švajčiarska.

Po vojne bol niekoľko rokov členom francúzskeho parlamentu. V roku 1949 založil na parížskom predmestí Neuilly-sur-Seine Emauzské hnutie, ktorá sa stará o chudobných, najmä bezdomovcov. V súčasnosti pôsobí v 50 krajinách sveta. Verejnosti sa stal abbé Pierre známym počas tuhej zimy na prelome rokov 1953 – 54, kedy na vlnách rozhlasu emotívne burcoval k pomoci mrznúcim bezdomovcom. Jeho popularita potom vo Francúzsku z roka na rok rástla.

Názory 
V posledných rokoch svojho života sa abbé Pierre od oficiálnej rímskokatolíckej cirkvi vzdialil. Vo svojej poslednej knihe „Môj Bože... prečo“ z roku 2005 sa nekonformne vyslovil k povinnému celibátu, homosexuálnym partnerstvom alebo kňazskému sväteniu žien.

Písal aj o osobných témach, napr. svojom vlastnom zaobchádzaní so sexualitou. Priznal, že niekoľkokrát mal letmé sexuálne vzťahy. „Ale nikdy som nemal pevný vzťah, pretože som nedovolil, aby sexuálna túžba vo mne zakorenila“. Pripustil, že pozná sexuálnu túžbu a „jej veľmi zriedkavé uspokojenie, ale toto uspokojenie bolo v skutočnosti zdrojom nespokojnosti, pretože som cítil, že som nebol v pravde“.

Pierre tiež vyslovil ľútosť nad tým, že sa pápežstvo sa stalo „príliš mocným“. Katolicizmus sa podľa neho musí oslobodiť od „rímskeho poručníkovania miestnym cirkvám“. To je podmienkou pre to, aby bolo možné zmierenie medzi kresťanmi.

Citáty

Dielo 
 Abbé Pierre; Lenoir, Frédéric: Mon Dieu ... pourquoi?, Plon Paris, 2005

Česky 
 Abbé Pierre: Testament, Karmelitánske nakl., Kostelní Vydří, 2009, ISBN 978-80-7195-226-8
 Abbé Pierre; Amblard, Hélène: Nic než láska (predhovor Petr Kolář), Karmelitánske nakl., Kostelní Vydří, 2001, ISBN 80-7192-548-9

Referencie

Pozri aj 
 Jacques Gaillot

Iné projekty

Zdroj 

Francúzski rímskokatolícki kňazi
Francúzski politici
Osobnosti z Lyonu